François-Wolff Ligondé

François-Wolff Ligondé (født 17. januar 1928 i Les Cayes i Haiti; død 8. april 2013) var katolsk erkebiskop av Port-au-Prince.

Liv og virke

Bakgrunn
François-Wolff Ligondé gikk på en skole drevet av Frères de l'Instruction Chrétienne (FIC), på Collège Saint Martial, og på Ecole Apostolique Notre-Dame.

Prest
Han ble presteviet 11. juli 1954 av hjelpebiskopen i Port-au-Prince, Rémy Augustin S.M.M. Han dro til Frankrike der han fra 1954 til 1956 også hadde teologistudier, ved Universitetet i Angers (1954–1956). 

Fra 1956 til 1964 var Ligondé professor ved Collège Saint-Louis de Jérémie. I 1956 tok han eksamen i sivilrett ved det juridiske fakultet ved Collège Saint-Louis de Jérémie. Fra 1964 til 1966 gjennomførte han et teologisk doktorgradsstudium i Europa, for det meste ved Universitetet i Fribourg i Sveits.

Erkebiskop av Port-au-Prince
Pave Paul VI utnevnte ham den 20. august 1966 til erkebiskop av Port-au-Prince. Han ble bispeviet av erkebiskop Antonio Samorè den 28. oktober samme år; medkonsekratorer var Albert François Cousineau CSC, erkebiskop ad personam og biskop av Cap-Haïtien, og Rémy Augustin S.M.M., koadjutorbiskop av Port-de-Paix.

Erkebiskop Ligondé var en nær alliert med president Jean-Claude Duvalier og onkel til hans hustru Michèle Bennett. Han presederte over deres overdådige katedralbryllup i 1980 som ble direkteoverført på fjernsyn i hele landet.

I januar 1991 skal Ligondé ha «flyktet om natten, kun iført underbukser» da mobben angrep katedralen i Port-au-Prince under et kuppforsøk mot president Jean-Bertrand Aristide. Han hadde tidligere vært en kritiker av Aristide, med en sammenligning av hans regjering med bolsjevikisk diktatur. Dette utsagnet ble ansett som det som gav kuppet grønt lys. Ligondé og andre kirkeledere gikk deretter i dekning.

Den 1. mars 2008 innvilget pave Benedikt XVI hans aldersbetingede fratreden.

Han døde den 8. april 2013.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Erkebiskop François-Wolff Ligondé (1928-2013) *1966

Referanser 

Haitiske katolske biskoper
Linjen Rebiba
Personer fra Les Cayes